শনিবার (১ সেপ্টেম্বর) রাতে উপজেলার রামচু বাজার এলাকায় এ ঘটনা ঘটে। স্থানীয় সূত্রে জানাগেছে, গুইমারা থানার এএসআই মো: ফারুকের নেতৃত্বে চার সদস্যের পুলিশের একটি দল শনিবার রাত সাড়ে ৮টার দিকে রামচু বাজার এলাকায় অভিযানে যায়। শিলং তীর জুয়া খেলার সাথে জড়িত থাকার সন্দেহে সাদা পোশাকে পুলিশের এ দলটি ক্যাউজপ্রু মারমা(২৫) নামে এক যুবককে আটক করে। এতে গ্রামবাসিরা পুলিশের ওপর ক্ষুব্দ হয়ে উঠে। এক পর্যায়ে ক্যাউজপ্রু মারমা হ্যান্ডক্যাপসহ পুলিশের হাত থেকে পালিয়ে যায়। পরে পুলিশ ক্যাউজপ্রু’র বড় ভাই পাইও মারমা(৪০)কে ধরে থানায় নিয়ে যায়।